Ek en Elizca het maar besluit om die vinger te gooi en ‘navorsing’ te gaan doen oor die klub in Lambertsbaai. Daar opgedaag het ons tot die besef gekom, hierdie Weskussers kan kuier en daar is nog tot die vroeë oggendure gekuier in hierdie klub van Lambertsbaai. Toe is dit die lang tog terug na die karevaanpark – wat ons gedink gaan so ‘n paar minute se stap wees, was op die ou einde van die dag, soos dit vir my lyf gevoel het, ‘n marathon stap.
Sondagoggend was dit weer vroeg opstaan. Liz, Evan, Schalk & Alma het besluit dit is tyd vir huis toe gaan. maar ek, Vicky & Elizca het nog nie kans gesien vir die pad huis toe nie.
Groot dank aan al die mede WilleKlonge wat daar was, sonder julle sal dit nie so ‘n besonderse fees gewees het nie. Ons maak weer so.